ค่าเงินบาทสัปดาห์หน้าเคลื่อนไหว30.80-31.20
คาด ค่าเงินบาทสัปดาห์หน้า เคลื่อนไหวในกรอบ 30.80-31.20 บาท/ดอลลาร์ หุ้นไทยซึม ไม่คึกคักจากวันหยุดยาว
6 เม.ย. 2555

คาด ค่าเงินบาทสัปดาห์หน้า เคลื่อนไหวในกรอบ 30.80-31.20 บาท/ดอลลาร์ หุ้นไทยซึม ไม่คึกคักจากวันหยุดยาว 
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด ประเมินทิศทางค่าเงินบาทในสัปดาห์หน้าระหว่างวันที่  9-13 เม.ย.ว่า ค่าเงินบาท อาจเคลื่อนไหวในกรอบ 30.80-31.20 บาทต่อดอลลาร์ฯ โดยคงต้องจับตาการสัญญาณเชิงลบรอบใหม่ของวิกฤตหนี้ยูโรโซน ผลการประชุมนโยบายการเงินของธนาคารกลางญี่ปุ่น ขณะที่ ตัวเลขเศรษฐกิจสหรัฐฯ ที่สำคัญ ได้แก่ ข้อมูลการค้าระหว่างประเทศเดือนก.พ. ดัชนีราคาผู้บริโภค ดัชนีราคาผู้ผลิตเดือนมี.ค. ดัชนีความเชื่อมั่นผู้บริโภค (เบื้องต้น) เดือนเม.ย. จำนวนผู้ขอรับสวัสดิการว่างงานรายสัปดาห์และสรุปภาวะเศรษฐกิจของเฟด อนึ่ง ตลาดการเงินในประเทศจะปิดทำการในวันจันทร์ที่ 9 เม.ย.
ส่วนทิศทางหุ้นไทยสัปดาห์หน้า ระหว่างวันที่ 10-12 เม.ย. 2555  มองว่า ดัชนีอาจซึมตัวต่อท่ามกลางการซื้อขายที่อาจไม่คึกคัก เพราะจำนวนวันทำการน้อย โดยต้องติดตามสัญญาณลบจากปัญหาในสเปน ที่อาจทำให้ตลาดกลับมากังวลต่อวิกฤติหนี้ยุโรป  ทั้งนี้   คาดว่า ดัชนีจะมีแนวรับที่ 1,177 และ 1,144 จุด ขณะที่ แนวต้านคาดว่าจะอยู่ที่ 1,198  และ 1,214 จุด ตามลำดับ